Folketing
2009-11-11

Jamen jeg kan stå fuldstændig ved, at vi nu er på vej med et loft over prisen på ældremad, og jeg kan med glæde konstatere, at det er der rigtig, rigtig mange andre der også er glade for, herunder ældreorganisationerne, der siger, at det er godt, for så er der stabilitet, der er lagt et loft. Det er lige præcis inden for det, at kommunerne stadig væk har den frihed, som de altid har haft, til at styre det område. Det er sådan set det, der er princippet for mange ting, så der er stadig væk masser af at være kommunalbestyrelse og kommunalpolitiker for. For så vidt angår socialbedrageri, skal vi da selvfølgelig gøre en indsats imod det. Det er soleklart.